CELEX: 62011TN0553
Language: da
Date: 2011-10-14 00:00:00
Title: Sag T-553/11: Sag anlagt den 14. oktober 2011 — European Dynamics Luxembourg mod ECB

7.1.2012   
            
            
               DA
            
            
               Den Europæiske Unions Tidende
            
            
               C 6/20
            
         Sag anlagt den 14. oktober 2011 — European Dynamics Luxembourg mod ECB
   (Sag T-553/11)
   2012/C 6/37
   Processprog: engelsk
   
      Parter
   
   
      Sagsøger: European Dynamics Luxembourg SA (Ettelbrück, Luxembourg) (ved advokaterne N. Korogiannakis og M. Dermitzakis)
   
      Sagsøgt: Den Europæiske Centralbank (ECB)
   
      Sagsøgerens påstande
   
   
               —
            
            
               Den Europæiske Centralbanks afgørelse om at afvise den fælles ansøgning, der blev indgivet af den midlertidige sammenslutning, ledet og repræsenteret af sagsøgeren, i forbindelse med opfordringen til at afgive bud med henblik på deltagelse i udbudsproceduren nr. 14159/IS/2010 (EUT 2011/S 75-121894), især for de tjenesteydelser, der er omfattet af del nr. 1 i det nævnte udbud, annulleres.
            
         
               —
            
            
               Sagsøgtes afgørelse om at afvise sagsøgerens klage indgivet i overensstemmelse med klageproceduren som fastsat i afsnit IV.2.1 i ovennævnte opfordring til at afgive bud og i henhold til betingelserne i artikel 33 i afgørelse ECB/2007/5 (1) annulleres.
            
         
               —
            
            
               Alle yderligere afgørelser fra sagsøgte annulleres.
            
         
               —
            
            
               Sagsøgte tilpligtes at betale 2 000 000 EUR i erstatning til sagsøgeren i medfør af artikel 256, 268 og 340 TEUF som følge af fortabelse af en mulighed og krænkelse af omdømme og troværdighed i forbindelse med udbudsproceduren.
            
         
               —
            
            
               ECB tilpligtes at betale sagsøgerens omkostninger og andre omkostninger, der er afholdt i forbindelse med denne sag.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1)
            
            
               Med det første anbringende gøres gældende, at ECB har tilsidesat begrundelsespligten og undladt at fremlægge de valgte tilbudsgiveres relative fordele. Sagsøgeren gør dernæst gældende, at ECB har anvendt vage udvælgelseskriterier, indført nye kriterier under proceduren og tilsidesat bestemmelserne i artikel 28, stk. 3, i afgørelse ECB/2007/5. Endelig gør sagsøgeren gældende, at sagsøgte har tilsidesat retten til forsvar og principperne om gennemsigtighed og god forvaltningsskik.
            
         
               2)
            
            
               Med det andet anbringende gøres gældende, at ECB har anlagt åbenbart urigtige skøn, eftersom den ikke har overholdt artikel 25 i afgørelse ECB/2007/5 og udbudsbetingelserne.
            
         
               3)
            
            
               Med det tredje anbringende gøres gældende, at ECB har tilsidesat artikel 20 i afgørelse ECB/2007/5 og princippet om god forvaltningsskik.
            
         
               4)
            
            
               Med det fjerde anbringende gøres gældende, at ECB ved at afvise klagen har tilsidesat artikel 28, stk. 3, i afgørelse ECB/2007/5.
            
         
      (1)  Den Europæiske Centralbanks afgørelse af 3.7.2007 til fastsættelse af regler om offentligt udbud (EUT L 184, s. 34).